Dagstukkies met CLF 2 Junie 2020 - Tygerberg 104FM
Tuis / Blog / Dagstukkies met CLF 2 Junie 2020
Dagstukkies met CLF 2 Junie 2020
"So sê die Here oor die profete wat my volk verlei, die profete wat van vrede praat solank hulle kos kry, en as iemand hulle nie bly instop nie, oorlog teen hom verklaar…"
In die tyd van Miga was daar baie profete wat hulle voorgedoen het as boodskap­pers van God, maar verkeerde dinge verkondig het. Dit is ook 'n manier hoe die duiwel werk om God se kinders weg van God af te kry.
In ons tyd gaan dit ook so. Daar is baie wat sê dat hulle God se Woord verkondig, maar dit is nie so nie. Om te weet of hulle regtig God se Woord verkondig, gaan na die Bybel en daar sal ons uitvind of hulle regtig opreg is. Baie doen dit net vir die geld en rykdom, soos in ons teksvers staan.
Wees altyd versigtig vir sulke mense. Bid en vra ook vir die Here om jou te wys of dit reg is. Die Heilige Gees sal jou lei. Onthou, die duiwel is jaloers op God se kinders, en sal altyd probeer om ons van God af weg te lei.